George A. Romero

George Andrew Romero (4. veebruar 1940 – 16. juuli 2017) oli Ameerika-Kanada filmirežissöör, -stsenarist ja -monteerija. 

Ta on tuntud eeskätt tänu oma zombiapokalüpsist kujutavate satiiriliste õudusfilmide sarjale, mille filmidest esimene ja kuulsaim oli "Elavate surnute öö" (1968). Film lisati 1999. aastal Ameerika Ühendriikide Kongressi raamatukogu poolt Riiklikku Filmiregistrisse "kultuurselt, ajalooliselt või esteetiliselt" olulise filmina. Sama sarja filmidest on rohkem tuntud ka "Surnute koidik" (1978) ja "Surnute päev" (1985).

Romerot peetakse tihti üheks õudusfilmide žanri pioneeriks ja eriti zombide populariseerijaks popkultuuris, olenemata asjaolust, et ta polnud esimene zombifilmide tegija. Teda on tihti nimetatud "õudusfilmide ikooniks" ja "zombifilmide isaks".

 Elulugu 
Romero sündis 1940. aasta veebruaris New Yorgi Bronxi linnaosas leedulanna Ann (neiupõlvenimega Dvorsky) ja kuubalasest kommertskunstniku George Romero pojana.

 Surm 
Romero suri 77-aastaselt 2017. aasta 16. juulil kopsuvähki.

 Isiklikku 
Romero oli kolm korda abielus. 1971. aastal abiellus ta Nancyga, kellest lahutas 1978. aastal. Abielust sündis poeg Cameron. Näitleja Christine Forrestiga tutvus ta õudusfilmi "Season of the Witch" (1973) võtetel ja nad abiellusid 1980. aastal. Christine mängis mitmes Romero filmis pisirolle. Abielust Christine'iga sündisid tütar Tina ja poeg Andrew. Romero ja Christine lahutasid abielu 2010. aastal. Suzanne Desrocheriga tutvus Romero filmi "Surnute maa" (2005) võtetel ja nad abiellusid 2011. aasta septembris, asudes elama Torontosse.

2009. aastal võttis Romero Kanada kodakondsuse, omades seega USA-Kanada topeltkodakondsust.

 Filmograafia 
 Aasta Film Režissöör Stsenarist Monteerija Näitleja Roll1968Elavate surnute öö (Night of the Living Dead)Reporter Washingtonist1971There's Always Vanilla1973Season of the WitchThe CraziesLinnapea1978MartinIsa Howard Surnute koidik (Dawn of the Dead)1981Knightriders1982Creepshow1985Surnute päev (Day of the Dead)Salliga zombiDocument of the DeadEsines iseendana1987Creepshow 2Drive-In MadnessEsines iseendana1988Monkey Shines1990Tales from the Darkside: The MovieTwo Evil EyesElavate surnute öö (Night of the Living Dead)1991Voonakeste vaikimineFBI agent Memphises1993The Dark Half2000Kättemaksu nägu (Bruiser)The American NightmareEsines iseendana2004Surnute koidik (Dawn of the Dead)2005Midnight Movies: From the Margin to the MainstreamEsines iseendanaSurnute maa (Land of the Dead)Puppeteer2006Night of the Living Dead 3D2007Surnute päevik (Diary of the Dead) Politseipealik Arthur Katz 2008Surnute päev (Day of the Dead)Dead On: The Life and Cinema of George A. RomeroEsines iseendana2009Deadtime StoriesEsines iseendana Surnute ellujäämine (Survival of the Dead)2010The Crazies2011Deadtime Stories 2Esines iseendana
 I Tiitrites nimetatud filmi produtsendiks.
 II Tiitrites nimetatud filmitegijaks.
 III Märgib tema filmide uusversioone, mille tiitrites on kirjas "põhineb George A. Romero stsenaariumil".

 Viited 

 Välislingid 

 George A. Romero Encyclopædia Britannicas (inglise keeles)
 George A. Romero IMDb-s
 Ra Ragnar Novod. Suri zombifilmide žanri looja, õudusfilmide ikoon George A. Romero. Delfi, 17. juuli 2017

Kategooria:Ameerika Ühendriikide filmilavastajad
Kategooria:Sündinud 1940
Kategooria:Surnud 2017